বিদ্যালয় সূত্রে জানা যায়, ১৯৩৮ খ্রি. বিদ্যালয়টি প্রতিষ্ঠিত হয়েছে। তবে মডেল হিসেবে বাড়তি কোনো সুযোগ-সুবিধা পায়নি বিদ্যালয়টি। বর্তমানে বিদ্যালয়ে শিক্ষার্থীর সংখ্যা ৮শ জন এবং শিক্ষক রয়েছেন মাত্র ১০ জন। দুইটি ভবন রয়েছে তার একটি খুবই ঝুঁকিপূর্ণ। দুইটি ভবনে শ্রেণি কক্ষ রয়েছে মাত্র ৭টি। এই ৭টি কক্ষে শিক্ষার্থীদের গাদাগাদি করে বসিয়েও শ্রেণি কক্ষের সংকট দেখা যায়। সে জন্য বাধ্য হয়ে প্রতিদিন শিক্ষার্থীদের খোলা আকাশের নিচে পাঠদান করা হয়।